РЕПУБЛИКА СРБИЈА

В Л А Д А

05 Број: 011-9974/2023

20. октобар 2023. године

Б е о г р а д

НАРОДНОЈ СКУПШТИНИ

-Председнику Народне скупштине –

БЕОГРАД

Влада, на основу члана 161. Пословника Народне скупштине (,,Службени гласник РСˮ, број 20/12-пречишћен текст), на Предлог закона о посебним поступцима ради реализације међународне специјализоване изложбе EXPO BELGRADE 2027, подноси следећи:

АМАНДМАН

У Предлогу закона о посебним поступцима ради реализације међународне специјализоване изложбе EXPO BELGRADE 2027, у члану 14. став 2. мења се и гласи:

„Влада ближе уређује правила поступка набавки привредних друштава из става 1. овог члана и обавезу обезбеђивања транспарентности поступка.ˮ.

О б р а з л о ж е њ е

Предлаже се измена у члану 14. став 2. Предлога закона тако што ће се предвидети да правила поступка набавки привредних друштава из става 1. овог члана и обавезу обезбеђивања транспарентности поступка ближе уређује Влада, уместо да то чине привредна друштва основана у складу са одредбама овог закона.

Имајући у виду да пројекат EXPO BELGRADE 2027 представља пројекат од посебног значаја за Репблику Србију, као и да су рокови за завршетак радова ограничени до краја 2026. године, основна сврха ове одредбе је да се убрзају процедуре у процесу организације међународне специјализоване изложбе, изградње објеката и других садржаја плaнираних овим пројектом, па се наведена измена предлаже из разлога што ће Влада прописати поступак набавки за Посебно привредно друштво и друштва посебне намене поштујући начела Закона о јавним набавкама уз обавезу да се обезбеди транспарентност поступка у доношењу одлука наведених привредних друштава која ће бити основана од стране Републике Србије.

ПРЕДСЕДНИК

Ана Брнабић